NORAKSTS

|  |  |
| --- | --- |
| 27.07.2023. | Nr.7/13 |

###### LĪDZFINANSĒJUMA NODROŠINĀŠANA PROJEKTAM

###### “BŪVNIECĪBAS IECERES DOKUMENTĀCIJAS “PĀRVADA PĀR DZELZCEĻU LIETUVAS ŠOSEJĀ, JELGAVĀ ATJAUNOŠANA” IZSTRĀDE”

**Atklāti balsojot: PAR – 14** (A.Rāviņš, R.Vectirāne, V.Ļevčenoks, M.Buškevics, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, A.Eihvalds, A.Pagors, G.Kurlovičs, A.Rublis), **PRET – nav**, **ATTURAS – nav**,

Saskaņā ar Pašvaldību likuma 4. panta pirmās daļas 3. punktu, likuma “Par valsts budžetu 2023. gadam un budžeta ietvaru 2023., 2024., 2025.gadam”, Ministru kabineta 2008. gada 11. marta noteikumu Nr.173 “Valsts pamatbudžeta valsts autoceļu fonda programmai piešķirto līdzekļu izlietošanas kārtība” 40.1. un 46.1. apakšpunktu un Jelgavas pilsētas attīstības programmas 2014.-2020. gadam investīciju plānu (aktualizēts ar Jelgavas valstspilsētas pašvaldības domes 2023. gada 29. jūnija lēmumu Nr.6/2 “Grozījumi Jelgavas pilsētas attīstības programmas 2014.-2020. gadam investīciju plānā):

**JELGAVAS VALSTSPILSĒTAS PAŠVALDĪBAS DOME NOLEMJ:**

1. Iesniegt Latvijas Republikas Satiksmes ministrijā iesniegumu līdzfinansējuma piešķiršanai no Valsts autoceļu programmas 2024. gadam projekta “Būvniecības ieceres dokumentācijas „Pārvada pār dzelzceļu Lietuvas šosejā, Jelgavā pārbūve” izstrāde” (turpmāk – Projekts) īstenošanai, kura kopējās plānotās izmaksas ir 180 000,00 *euro* (viens simts astoņdesmit tūkstoši *euro* 00 centi).
2. 2024. gada pašvaldības budžetā nodrošināt projekta īstenošanai nepieciešamo pašvaldības līdzfinansējumu 90 000,00 *euro* (deviņdesmit tūkstoši *euro* 00 centi) apmērā, tai skaitā 76 500,00 *euro* (septiņdesmit seši tūkstoši pieci simti *euro* 00 centi) aizņēmums Valsts kasē un 13 500,00 *euro* (trīspadsmit tūkstoši pieci simti *euro* 00 centi) pašvaldības budžeta līdzfinansējums.
3. Pilnvarot Jelgavas valstspilsētas pašvaldības iestādes “Pilsētsaimniecība” vadītāju parakstīt visus ar Projekta līdzfinansējuma pieprasīšanu un saņemšanu saistītos dokumentus.

Domes priekšsēdētājs *(paraksts)* A.Rāviņš

NORAKSTS PAREIZS

Jelgavas valstspilsētas pašvaldības

Iestādes “Centrālā pārvalde”

Administratīvā departamenta

Lietvedības nodaļas vadītāja  B.Jēkabsone

2023. gada 27. jūlijā